Bi ha toponimos indo-europeus que no s'explican por o celta y que seguntes bell autor como Coromines se remontan a una primera expansión indo-europea quan a branca celta encara no s'heba individualizato de tot en o seno d'as luengas indo-europeas. Antes de Coromines bell autor prebaba d'explicar-lo por a suposata presencia d'atros pueblos indo-europeus como os Ilirios u d'influencia indo-europea como os Ligurs. Un toponimo preceltico posible puet estar o caso de Saganta. Peracens no ye un toponimo preceltico con P- inicial como s'ha quiesto pensar porque se remonta a lo latín Petra, como amuestran as variants medievals Pera Selz, Pera Salz, ecetra. Talment a desconoixencia d'a fonetica aragonesa por part de bell linguista haiga indueito a esta clase d'errors.